**УТВЪРДИЛ: /П/**

**Д-Р ТЕНЬО ТЕНЕВ**

**Кмет на община Раднево**

**ОТЧЕТ**

**ЗА ИЗПЪЛНЕНИЕ ЦЕЛИТЕ НА ОБЩИНСКА АДМИНИСТРАЦИЯ**

**РАДНЕВО ЗА 2021Г.**

**Цел № 1**

**Подкрепа на пълноценно личностно развитие**

**1.Кариерно ориентиране и консултиране;**

**Развитие на интересите, способностите, компетентностите и изявата в областта на науките, технологиите, изкуствата и спорта;**

**Превантивна диагностика и работа с деца и ученици;**

**педагогическа и психологическа подкрепа;**

**Прилагане на програми за подкрепа и обучение за семействата на децата и учениците с увреждания**

Общината поддържа мрежата от училища и детски градини, отговаряща на потребностите, за предоставяне на образователна услуга в съответствие с изискванията на МОН. Подкрепата на личностното развитие на децата и учениците в община Раднево предполага активна обществена ангажираност, изразяваща се в конкретни задължения и отговорности на детските и учебни заведения и институции, имащи пряко и косвено отношение към този процес.

В общината има четири основни училища, едно средно училище и една професионална гимназия. Детските градини са шест. Три от градините имат и филиали. Във всички училища се работи с интерактивни дъски. В детските градини с интерактивна дъска се работи в ДГ № 6 „Слънце‘, ДГ № 2 „Радост“ и ДГ № 3 „Знаме на мира“. Предстои и другите детски градини да започнат да работят с интерактивни методи на обучение.

В училищата и детските градини в община Раднево се работи по Национални програми и по Европейски проекти.

Всички детски градини в общината работят по Проект АПСПО – Активно приобщаване в системата на предучилищното образование.

**2.Подкрепа на връзките между образованието, бизнеса, неправителствените организации и общинската администрация.**

Доброто сътрудничество и партньорство с Мини Марица-Изток“ ЕАД спомагат да се утвърдят професиите, по които до момента се обучават учениците в ПГ „Св. Иван Рилски“.

ПГ „Св.Иван Рилски“ гр.Раднево насочва обучението на учениците към приоритетите за развитие на общината и областта, в които се намира гимназията и потребностите на пазара на труда, а именно:

1. Развитие на енергетиката и минно – добивната промишленост;
2. Привличане на инвестиции в различни професионални области;
3. Повишаване на квалификацията и преквалификацията на населението.

Учениците и учителите от всички училища в общината участваха в Проекти и НП на МОН: Проект BG05M2ОP001-2.011 „Подкрепа за успех“; Проект BG05M2OP001-2.012-0001 „Образование за утрешния ден"; Проект BG05M2OP001-5.001-0001 „Равен достъп до училищно образование в условията на кризи“; Проект BG05M2OP001-2.010-0001 „Квалификация за професионално развитие на педагогическите специалисти“; Проект BG05M2OP001-3.017-0020 „УТРЕ – Училище за толерантност и равнопоставеност на етносите“ на СНЦ „Свят без граници“; Проект „Всеки ученик ще бъде отличник-3“ на ЦМЕДТ „Амалипе“; Проект „Часът на Иви и Енчо. Занимателни обучения за енергия и екология” на EVN България; Проект “Децата се учат как да защитават животните“ на Фондация “Четири лапи“; Проект „Предоставяне на средства за физическа активност, физическо възпитание, спорт и спортно-туристическа дейност“; НП „Мотивирани учители“; НП “Иновации в действие“; НП „Квалификация“

Първо основно училище „Св. Климент Охридски“ успешно реализира Проект на ПУДООС - Национална кампания ,,За чиста околна среда – 2021г.” ,,Обичам природата – и аз участвам“.

**Цел № 2**

**Осигуряване на достъп за по-ефективно здравеопазване на населението.**

**1.Засилване ролята на профилактични прегледи като възможност за по-добро здраве и качествен живот.**

Предвид въведените противоепидемични мерки в страната за ограничаване разпространението на COVID-19, за отчетния период не са изпълнявани дейности по провеждане на профилактични прегледи и кампании за гражданите.

**2.Повишаване здравната култура и ограничаване на рисковото за здравето на подрастващите поведение.**

**Прилагане и изграждане нови модели за здравословен начин на живот в училищата и детските градини.**

В Община Раднево работят двама здравни медиатори.

Във връзка с епидемична обстановка в страна, здравните медиатори извършиха и дейности по популяризиране на мерките за борба с вируса сред ромското население, чрез раздаване на информационни материали и оказване на съдействие на гражданите за достъп до здравно обслужване.

През м. юни 2021г. РЗИ- Стара Загора проведе среща със тях във връзка с достигане на имунизационен обхват срещу COVID-19 сред населението на ромската общност, като на терен здравните медиатори от общината разясниха на ромското население ползите от ваксинирането.

През 2021г. бяха проведени онлайн семинари за повишаване професионалната квалификация на здравните медиатори на теми, свързани със сърдечно- съдовите заболявания, превенция на внезапна сърдечна смърт и осигуряване на достъп на уязвимите граждани до качествени здравни грижи.

Здравното обслужване на територията на общината на децата и учениците е организирано, чрез медицинските специалисти от здравните кабинети. За здравето на децата и учениците се грижат 10 медицински специалисти в 11 здравни кабинета към детските градини и училищата на територията на общината. В здравните кабинети се осъществяват дейности по профилактика, превенция, промоция на здравето на децата и учениците, както и медицинско обслужване на спешните състояния при децата до пристигането на екип на центъра за спешна медицинска помощ.

Провеждат се периодично здравни беседи с децата, раздават информационни материали за здравословно хранене, спазване на висока лична хигиена за предпазване от най-разпространените заразни заболявания и тяхната превенция. За здравословното и разнообразно хранене на децата са осигурени всички необходими продукти и суровини.

**Цел № 3**

**Гарантиране качеството и достъпността на социалните услуги в общността с цел подобряване на живота чрез социално включване и реализация на общностите в риск.**

1**.Изпълнение на механизма „Лична помощ“ по Закона за личната помощ**

Община Раднево е доставчик на механизма лична помощ, съгласно Закона за Личната помощ, считано от 01.09.2019 г. и гарантира възможността на хората с увреждания да изберат от кого, кога, къде и по какъв начин да се осъществят дейностите. Поддържа се списък с одобрени потенциални лични асистенти, които към 31.12.2021г. са четири лица.

През 2021 година са подадени общо **51** бр. заявления-декларации от ползватели на механизма лична помощ.

Към 31.12.2021г. лична помощ са получили **75** ползвателя от **77** лични асистента. От тях **60** са членове на семейството на ползвателя или от разширения семеен кръг, **17** лични асистента не са членове на семейството на ползвателя. Същите са безработни лица за, които механизма лична помощ е възможност за трудова заетост.

**2.Предоставяне на социалната услуга „Асистентска подкрепа“**

С Решение № 322/28.01.2021 г. на Общински съвет – Раднево е разкрита нова социална услуга, държавно делегирана дейност „Асистентска подкрепа“.

През 2021 г. са ползвали услугата общо 72 лица, като 30 бр. от тях са от Раднево, а останалите са от селата на Общината. Обхванати са лица от с.Сърнево, с.Знаменосец, с.Тополяне, с.Д. Атанасово, с.Ковач, с.Трънково, с.Диня, с.Ковачево и с.П. градец.

Проведени са два мониторинга на място, с цел подобряване качеството на услугата.

**Цел № 4**

**Социална солидарност към граждани в риск от социално изключване и към млади семейства, с оглед подкрепа за повишаване на раждаемостта в общината.**

**1.Осигуряване на средства от общинския бюджет по двата правилника –Правилник за финансово подпомагане на процедури и дейности по асистирана репродукция на съпрузи и лица, живеещи на семейни начала с репродуктивни проблеми, Правилата за условията и реда за предоставяне на финансова помощ на граждани и Правила за условията и реда за предоставяне на финансова помощ за новородено или осиновено дете на територията на община Раднево.**

По Правилника за финансово подпомагане на граждани са направени 6 отказа на лица, неотговарящи на условията. Осигурени са средства на 3 лица на обща стойност 4 750 лв.

През 2021 г. не са подавани заявления за отпускане на средства по Правилника за финансово подпомагане на процедури и дейности по асистирана репродукция на съпрузи и лица, живеещи на семейни начала, с репродуктивни проблеми на територията на Община на Раднево.

По Правилата за условията и реда за предоставяне на финансова помощ за новородено или осиновено дете на територията на Община Раднево са подадени 67 заявления за подпомагане. Направени са 16 отказа, а са отпуснати по 51 бр. заявления средства в размер на 37 800 лв.

**Цел № 5**

**Изготвяне на ефективен и устойчив механизъм и план задействие чрез реализиране на политика за превенция на противообществените прояви*.***

**1.Приемане на отчет за дейността на МКБППМН за 2020 г. и изготвяне план за 2021 г.**

С Решение № 334 от 25.02.2021г. на Общински съвет - Раднево е приет Доклада за дейността на МНБППМН за 2020 година и е приет Плана за 2021г.

**2. Организиране и провеждане на възпитателни дела от МКБППМН**

През 2021 г. в МКБППМН са образувани 18 възпитателни дела, на които са разгледани противообществените прояви на 26 деца /16 малолетни и 10 непълнолетни/. Три от делата са прекратени. Отложени са 2 от възпитателните дела, на основание неявяване на лицата. Наложени са 21 възпитателни мерки. Извършените деяния: кражби; нарушаване на обществения ред, управление на нерегистрирани МПС, кражба на МПС, унищожаване и повреждане.

Има един непълнолетен, осъден от Районен съд - Раднево. На 19 непълнолетни е наложено наказание Обществено порицание от Районно управление-Раднево за административни нарушения.

Малолетни и непълнолетни, с които са работили обществените възпитатели през периода: общо 56, като на 26 от тях е прекратен възпитателния надзор.

**ЦЕЛ № 6**

**Подобряване на техническата инфраструктура и спазване на строителната програма на Общината**

**1. Предварително остойностяване и контрол на строителната програма на Общината, включваща:**

В началото на годината, след приемане на бюджет 2021 въз основа на изготвени количествени сметки бяха разработени технически спецификации на всички обекти включени в строителната програма на община Раднево. След проведени процедури съгласно ЗОП се избраха изпълнители и се сключиха договори с тях.

* *През отчетния период са възложени, завършени, актувани в срок и/или въведени в експлоатация следните обекти* :

- Реконструкция и рехабилитация на водоснабдителна система и съоръжения с. Сърнево, общ. Раднево – преходен обект от 2019 година, завършен и въведен в експлоатация през първото шестмесечие на 2021 година;

- Почистване и ограждане на гробищен парк и ремонт на навес в с. Диня;

- Текущ ремонт на улица и предблоково пространство в парцел в УПИ-I, кв. 466 по кадастрална карта на гр. Раднево;

- Текущ ремонт на общински път SLV1044/II-57/ Новоселец-граница общ. (Нова Загора-Раднево)-Ковачево-Полски градец /II-57/ от км +3,000 до км +6,900;

- Площадка за безвъзмездно предаване на разделно събрани отпадъци от домакинствата в гр. Раднево, общ. Раднево, обл. Стара Загора;

- Реконструкция и рехабилитация на тротоарите по ул. „Заводска“, ул. „Митьо Станев“ и ул. „Загоре“ в гр. Раднево;

- Благоустрояване на Централен градски парк в гр.Раднево;

- Закриване на съществуващо сметище за твърди битови отпадъци на Община Раднево;

- Ремонт на съществуваща канализация и дренажна водопонизителна система в градски парк гр. Раднево;

- Изграждане на системи за подземни контейнери за ТБО на 5 /пет/ локации в град Раднево;

- Почистване и ограждане на гробищен парк в с.Коларово;

- Почистване и ограждане на гробищен парк в с.Свободен;

- Текущ ремонт на източна фасада на читалище „Христо Ботев“ в с.Ковачево и подмяна на електрическа инсталация;

- Текущ ремонт на стая и коридор в училище в с.Маца;

- Текущ ремонт на ограда на кметство с.Тополяне;

- Текущ ремонт на ревизионни шахти по ул. „Загоре“ от о.т. 8 до о.с. 126 по регулационния план на гр. Раднево;

- Текущ ремонт на ул. „Наталия“ от о.т. 1627 до о.т. 1628 по регулационния план на гр. Раднево;

- Текущ ремонт на тротоар по ул. „Минчо Стоянов“ от о.т. 1300 до о.т. 1262 по регулационния план на гр. Раднево;

- Текущ ремонт на път III-554 в гр.Раднево;

- Текущ ремонт на паркинг на ул.“Минчо Стоянов“ /на север от блок Заводска №2/;

- Текущ ремонт на междублоково пространство около жилищни блокове „Жельо Дичев“ № 2 и № 4 и „Гео Милев“ № 4;

- Текущ ремонт на общински път SZR 2157 /II-57, Стара Загора-Сърнево/ - Боздуганово/SZR 1173/;

- Текущ ремонт на тротоар по ул.“Васил Левски“ от о.т. 1116 до о.т. 1142 по регулационния план на гр.Раднево;

- Текущ ремонт на паркинг в УПИ I, кв.54 по кадастрална карта на гр.Раднево;

За гореизброени обекти е съставена и подписана в пълен обем необходимата документация по време на строителство.

* *Приключиха СМР дейностите и предстои въвеждане в експлоатация на следните обекти :*

- Основен ремонт и оборудване на Второ основно училище „Свети Паисий Хилендарски“, гр. Раднево;

- Основен ремонт на покрив кметство с.Трънково.

* *Временно са спрени СМР дейностите по обекти:*

- Изграждане на водопроводна мрежа с. Коларово, общ. Раднево, II-ри етап, поради липса на финансов ресурс;

- Северозападен отводнителен канал през ПИ с идентификатор 70586.42.149, 705856.42.152, 70586.42.154 и 70586.42.279 по плана на с. Сърнево, Община Раднево, поради неподходящи климатични условия за извършване на СМР дейности.

* *Предстои при подходящи атмосферни условия възлагане изпълнението на обекти:*

- Авариен текущ ремонт на водосток под общински път SZR 1173 /между селата Землен и Коларово/;

- Изграждане на скейт парк на територията на градския парк в гр.Раднево.

При изпълнението на всички обекти от строителната програма се упражнява строг и постоянен инвеститорски контрол.

В края на месец октомври приключи прогнозното остойностяване на обектите, предвидени за включване в строителната програма но Община Раднево за 2022 година. Извършени бяха посещения на място, запознаване със спецификата на всеки от обектите и изготвяне на КСС.

**ЦЕЛ № 7**

**Осъществяване на контрол върху изпълняваното строителство и премахване на незаконните строежи**

1**. Извършване на проверки за законност на строежите, съставяне и връчване на констативни актове на нарушители и осигуряване на средства в бюджета на Общината за принудително премахване на незаконни строежи.**

През отчетната 2021 година са извършeни 6 /шест/ проверки за законност на строежите на територията на община Раднево. Има съставени 4 /четири/ на брой констативни протоколи за установено нарушение, които са връчени на нарушителите. Издадени са 2 /две/ заповеди за премахване и 1 /една/ за спиране на строителството, които са влезли в сила и са изпълнени разпорежданията в тях.

Упражнява се строг и системен контрол по прилагане на действащите нормативни документи.

**ЦЕЛ № 8**

**Опазване и подобряване качеството на околната среда**

**1. Осигуряване на добре функционираща система за разделно събиране на биоразградими отпадъци.**

В момента има изградена, добре работеща система за биоразградими отпадъци на територията на гр. Раднево, която включва всички изискуеми елементи по нормативна база. На откритата площадка за компостиране на зелени биоразградими отпадъци за нуждите на община Раднево постъпват такива отпадъци не само от поддръжката на общинската зелена система, но и градински отпадъци от частни имоти и фирми. Закупените 16 бр. контейнери с вместимост 4 м3 и позиционирани в районите с къщи с дворове в гр. Раднево, вкл. и кв. Гипсово, се използват активно от населението, като се обслужват от Общинското предприятие „Комунална дейност и поддръжка на инфраструктурата“. Периодично пълните контейнери се транспортират до откритата площадка за компостиране за нуждите на община Раднево. Приетите едри отпадъци се третират предварително със закупената от Общината дробилка. Оформени са компостни редове, които периодично се обръщат с челния товарач, предназначен специално за системата за биоразградими отпадъци. През 2021 г. на площадката са постъпили за третиране 179,650 т градински биоразградими отпадъци. През отчетния период на площадката има 76,36 тона готов компост, който бе изследван от лицензирана лаборатория. В резултат е изготвен доклад за охарактеризиране на компоста. Готовият субстрат се използва за общински нужди.

**2. Усъвършенстване на системата за разделно събиране на отпадъци от опаковки.**

В град Раднево има 29 точки със съдове за разделно събиране на отпадъци от опаковки, предоставени от „Екопак България“ АД, а в с. Трояново 2 такива точки. По искане на община Раднево в три от точките в центъра на града са поставени допълнителни контейнери за хартия. При генериране на по-големи количества опаковки от страна на населението, Общината осигурява директно обслужване от страна на подизпълнителя на Екопак.

Отделно община Раднево чрез Общинското предприятие „Комунална дейност и поддръжка на инфраструктурата“ организира допълнителна услуга по събиране на отпадъци от хартиени и картонени опаковки от търговските обекти в гр. Раднево.

**3. Изграждане на площадка за безвъзмездно предаване на разделно събрани отпадъци от домакинствата в общ. Раднево.**

СМР дейностите по изграждане на площадката стартираха в началото на 2021 г. Подадено е и е одобрено заявление в РИОСВ – Стара Загора за финансиране на строителството от натрупаните отчисления по чл. 64 от ЗУО. До началото на месец юли площадката е изградена. На 29.07.2021 г. е издадено Удостоверение №17 от гл. архитект на община Раднево за въвеждане на обекта в експлоатация. От РИОСВ – Стара Загора е издадено Решение №13 – ДО - 00000567 – 00 от 15.07.2021 г. за дейности по третиране на отпадъци на тази площадка.

**4. Биологична рекултивация на съществуващо сметище за ТБО на община Раднево.**

В края на 2021 г. с одобрен от Кмета на община Раднево протокол от комисия е приета биологичната рекултивация на закритото общинско депо, съгласно Раздел V от Наредба №26/02.10.1996г. (изм. и доп. ДВ, бр.30 от 22.03.2002г.) за рекултивация на нарушени терени, подобряване на слабопродуктивни земи, отнемане и оползотворяване на хумусния пласт, а на 25.11.2021 г. е издаден Протокол образец 16 за установяване годността за ползване на строежа. При приемане на биологичната рекултивация с Акт № 198/11.11.2021 г. от ИПАЗР ”Никола Пушкаров” за категоризация на земята на рекултивирания терен е определена седма категория с начин на трайно ползване „пасище, мера“.

**5. Изпълнение на мерките, заложени в Програмата за намаляване на замърсителите и достигане на утвърдените норми за наличие на вредни вещества в атмосферния въздух на община Раднево**

Изпълняват се дейностите, заложени в Програмата за намаляване нивата на замърсителите в атмосферния въздух ФПЧ10 и достигане на утвърдените норми за вредни вещества на територията на община Раднево с период на действие 2017 – 2021 г.

В началото на годината бе изготвен отчет за Програмата за 2020 г., същият е приет с Решение №352/25.03.2021 г. от Общински съвет – Раднево, след което е предоставен на РИОСВ – Стара Загора.

За периода 01.01 – 31.12.2021 г. няма превишения на ФПЧ10 на средно-денонощните норми по данни от стационарната станция в с. Полски градец.

**6. Дейности, свързани с овладяване популацията на безстопанствените кучета – кастриране, ваксинация, маркиране.**

С цел овладяване популацията на бездомните кучета в община Раднево в началото на годината е сключен договор с лицензиран ветеринарен лекар. През отчетния период на територията на Общината бяха обработени (външно и вътрешно обезпаразитяване, кастрация, реанимация, ваксинация против бяс и поставяне на ушна марка) общо 44 бр. кучета, като повечето от тях са пуснати на местата, от които са взети при спазване на чл. 48 от Закона за защита на животните, а малка част са осиновени. От страна на Общинска администрация са изготвени информационни материали за необходимостта от регистрация на домашните кучета и са раздадени на жителите на Общината. През изтеклата година е извършена административна регистрация на 174 бр. домашни кучета, като от селата се очакват още информация. На база предоставените данни е изготвен електронен регистър, който е публикуван на електронната страница на Общината и периодично се обновява.

**ЦЕЛ № 9**

**Администриране на такса Битови отпадъци**

**1. Навременно започване на работата по изготвяне на план-сметката**

През есента на 2021 г. започна навреме работата по изготвяне на План-сметка „Чистота“. В резултат на екипна работа от експерти и специалисти на Общината е изготвена План – сметка за дейности по събиране, транспортиране, обезвреждане в депа или други съоръжения за битови отпадъци и за поддържане чистотата на териториите за обществено ползване, за определяне размера на такса битови отпадъци за жилищни и нежилищни имоти на физически и юридически лица за 2022 г в община Раднево. Същата е публикувана на интернет страницата на община Раднево за обществен достъп. След изтичане на едномесечен срок План-сметката е внесена в Общински съвет Раднево за разглеждане. Приета е с Решение №519/25.11.2021 г на Общински съвет – Раднево.

**2. Точно и правилно определяне, прогнозиране на всички необходими разходи за осъществяване на дейност „Чистота”**

Всички необходими разходи за 2022 г. за осъществяване на дейност „Чистота” са заложени в План-сметката.

**3. Изпълнение по дейности – ефективен контрол по изпълнение на дейностите, при разходването на средства за осъществяване на дейност „Чистота”**

Непрекъснато се осъществява ефективен контрол по изпълнение на дейностите при разходването на средства за осъществяване на дейност „Чистота”. За изразходваните средства по План-сметката се води регистър.

**Цел № 10**

**Оптимизиране на управлението и разпореждането с общинската собственост.**

**1.Упражняване на контрол върху събираемостта на приходи от наеми и такси за ползване на общинска собственост.**

Реализираните приходи от наем на общинска собственост по сключени договори са в размер на 625 423 лв., в т.ч. наем имущество – 191 359 лв., наем земя – 434 064 лв.

Приходите по сключени договори за концесия върху обекти – язовири, публична общинска собственост са в размер на 33 456 лв.

През 2021 г. от дейности в сферата на стопанската политика, която се осъществява в общината от ползване на тротоарна площ, „Ежедневен пазар”, „Петък-пазар” и удължено работно време има постъпили приходи 95 743 лв. и 108 259 лв. от такса гараж.

Събраните суми от ползването без правно основание на общински имоти, наказателни лихви и глоби по Наредба № 1 са 14 445 лв.

**2.Предприемане на мерки за неправомерното ползване земя, помещения и жилища, пасища и мери, полски пътища и канали, терени, тротоари и др.**

Събраните суми от ползването без правно основание на общински имоти, наказателни лихви и глоби по Наредба № 1 са 14 445 лв.

**3. Инвентаризиране на всички атрактивни терени и сгради, предназначени за отдаване под наем, учредяване на вещни права и продажба с цел привличане на инвестиции на територията на общината**

Приходите от продажба са в размер на 205 294 лв., както следва: 7 240 лв. – продажба на сгради, 189 076 лв. – продажба на земя и 8 977 лв. от продажба на нематериални дълготрайни активи /права на строеж и вещи – бетонови плочки/.

През годината се извърши продажба по реда на Закона за приватизация и следприватизационен контрол на 79 900 дружествени дяла с номинална стойност по 10 лева за всеки, представляващи 100 % /сто/ процента от капитала на „Многопрофилна болница за активно лечение доктор Димитър Чакмаков“ ЕООД, гр. Раднево и на 10 999 дружествени дяла с номинална стойност по 10 лева за всеки, представляващи 100 % /сто/ процента от капитала на „Медицински център - І Раднево“ ЕООД, гр. Раднево. Цената на дяловете са съответно: 200 000 лв. и 547 000 лв.

**ЦЕЛ 11**

**Поетапно въвеждане на електронни услуги в отдел „Местни данъци и такси“**

**1.Подаване на заявление до ДАЕУ.**

1.1.Подаване на дънъчна декларация по чл.14 от ЗМДТ за облагане с данъци върху недвижими имоти.

1.2.Приемане и обработване на декларации за облагане с туристически данък съгл. Чл. 61.р от ЗМДТ

Електронните услуги са публикувани на сайта на общината.

В дирекция МДТ се работи активно за намаляване на административната тежест за граждани и фирми.

От 01.01.2021г. до 31.12.2021г. са предоставени следните електронни услуги:

2.Чрез системата за сигурно електронно връчване:

2.1..Издадени удостоверения за наличие или липса на задължения по Закона за местните данъци и такси-24 бр.

2.2.По чл. 51, ал.2 от ЗМДТ за прехвърлени вещни права върху недвижими имоти и превозни средства-193 бр.

3. Чрез електронна поща-уведомления от нотариуси и други-962 бр.

4. Чрез Единната система за туристическа информация-12 бр.

**2.Обработка на електронни декларации.**

Служебно обработени декларации 672 бр.

Чрез единната система за туристическа информация-24 бр.

**ЦЕЛ 12**

**Продължаване процеса на модернизация на администрацията за предоставяне на качествени административни услуги на гражданите.**

**1.Периодични анкети сред гражданите за нивото на административното обслужване, като корекционен механизъм за подобряване работата на Общината в тази дейност .**

Както за първото , така и за второто шестмесечие на 2021 г. е изготвен протокол с резултатите от намерените в кутията анкетни карти и е направен анализ на информацията и е публикуван на сайта на общината.

**2.Периодичен анализ на жалбите и сигналите на гражданите, като коректив в подобряване работата на администрацията и спазване правата на гражданите .**

Както за първото, така и за второто шестмесечие на 2021 г. е изготвен протокол за резултатите от анализа на жалбите и сигналите от граждани и фирми и е публикуван на сайта на общината. С цел да се следи удовлетвореността на гражданите и бизнеса. На всички подадени жалби е отговорено в законовия срок .

**3.Чрез уеб-сайта на Община Раднево да се предостави възможност за предоставяне на пълна информация за всички предоставяни услуги в това число увеличаване поетапно броя на предоставяните електронни услуги с помощта на ДАЕУ**

В началото на годината е отчетено състоянието на административното обслужване на общината чрез Интегрираната информационна система за държавната администрация , публикувано в Административния регистър .

През цялата година е завишен броя на исканията за предоставяне на услуги по електронен път . Всички поискани до сега услуги по издаването на административни услуги са удовлетворени. На сайта на общината е публикувана пълната информация за предоставянето на административните услуги . През месец юни беше определено и нивото на осигуреност на средствата за електронна идентификация при заявяване на електронните административни услуги.

**4.Периодичен отчет на Наредбата за административното обслужване.**

Периодично се прави анализ на наредбата .При промяна на образците или формулярите при заявяването на административните услуги се публикуват на сайта на общината чрез Интегрираната информационна система за държавната администрация

**5.Създаване на електронна анкета за проучване мнението на гражданите- в момента няма такава на сайта на Общината**

В момента няма такава на сайта на общината, но е в процес на разработване

**ЦЕЛ 13**

**Осигуряване на ефективност при разходването на публичните финанси и средствата, предоставяни от европейските фондове и програми.**

**1. Обобщаване и анализиране на потребностите от строителство, доставки и услуги и финансовия ресурс, който възложителят предвижда да осигури.**

През отчетния период е установен броя и вида на обществените поръчки, за което е съставен и утвърден график на обществените поръчки за 2021 г. При изготвянето на графика са взети предвид:

1. определения ред за възлагане на всяка обществена поръчка, включително вида на избраната процедура, когато е приложимо;

2. времето за подготовка, включително на документацията;

3. времето за провеждане на възлагането, включително за получаване на заявления за участие или на оферти, работа на комисията и сключване на договора.

При планирането са съобразени всички законоустановени срокове, относими към предмета на поръчката, включително тези в производствата по обжалване, извършване на контрол от АОП, когато е приложимо, както и началния момент и срока за изпълнение на договора.

**2. Провеждане на процедури по ЗОП за изпълнение на строителство, доставки или услуги, съгласно одобрен План-график на обществените поръчки.**

През отчетния период са обявени и възложени всички обществени поръчки съгласно план – графика за 2021 г.

**3.Публикуване на информация в ОВ на ЕС, РОП и поддържане на Профила на купувача.**

През отчетния период са публикувани всички необходими документи по ЗОП и ППЗОП. Осигурен е неограничен пълен, безплатен и пряк достъп на всички заинтересовани лица до информацията свързана с възлагането и изпълнението на обществените поръчки в законоустановения обхват

**4. Документиране на всеки етап от управлението на обществените поръчки**

Съставени са досиета на всички обществени поръчка.

**5. Ефективен контрол по изпълнение на договорите за обществени поръчки.**

През отчетния период не са постъпили доклади вързани с некачествено изпълнени или просрочени договори за обществени поръчки.

**ЦЕЛ 14**

**Осигуряване на качествени и достъпни социални услуги в Община Раднево за подобряването на качеството на живот, максимална самостоятелност, пълноценна реализация и грижа за общностите в риск.**

**1.Управление изпълнението и отчитане на проект *„Топъл обяд - грижа за всеки“* по Целева програма „Обществени трапезарии“, финансирана от Фонд „Социална закрила“ за 2021 година.**

Проектът се финансира по Целева програма „Обществени трапезарии“ за 2021 г. и е на стойност 71 712 лв. Услугата бе предоставяна на територията на 22-те населени места в община Раднево във всички работни дни на годината.

До 31.12.2021 г. от услугата са се възползвали общо 103 души, попадащи в обхвата на допустимите целеви групи. Благодарение на предоставената възможност, със средства по проекта са покривани и част от разходите за електроенергия, вода и хигиенни консумативи.

**Дейността е изпълнена.**

***Дейност 2. (нова)***

**2.Кандидатстване, управление и обща координация на проект „Патронажна грижа + в Община Раднево“ по Оперативна програма „Развитие на човешките ресурси” 2014-2020 г., финансирана от ЕСФ.**

Договорът за реализацията на Проект „Патронажна грижа + в община Раднево” е подписан на 08.07.2021г. Безвъзмездната финансова помощ в размер на 289 485,52 лева (100% европейско финансиране) е разпределена в две направления, като разходите по направление II са за осигуряване на подкрепа чрез предоставяне на патронажни грижи в домашна среда за възрастни хора и лица с увреждания от обучен мобилен екип специалисти, а по направление II - за адаптиране на социалните услуги, делегирани от държавата дейности в отговор на безпрецедентните предизвикателства, свързани с разпространението на Covid – 19.

Продължителността на проекта е 15 месеца, като периода на изпълнение е от 15.07.2021 до 15.10.2022 година. Дейностите по двете направления са с продължителност от 12 месеца.

**Дейността е в процес на изпълнение.**

**ЦЕЛ 15**

**Подобряване на техническата, социалната и културната инфраструктура, чрез организиране и координиране дейността по подготовка и изпълнение на проекти на община Раднево**

1. **Управление и обща координация на проектпо Подмярка 7.2. на ПРСР 2014-2020 г.:**

***Управление и обща координация на проекти по Подмярка 7.2. на ПРСР 2014-2020 г.:***

***• Проект: „Реконструкция и рехабилитация на водоснабдителна система и съоръжения на село Сърнево, община Раднево и реконструкция и рехабилитация на етернитов водопровод от водоем с. Българене до водоем помпена станция с. Любеново, захранващ село Любеново и село Трояново в община Раднево“.***

Изпълнението на дейностите по проект ***„Реконструкция и рехабилитация на водоснабдителна система и съоръжения на село Сърнево, община Раднево и реконструкция и рехабилитация на етернитов водопровод от водоем с. Българене до водоем помпена станция с. Любеново, захранващ село Любеново и село Трояново в община Раднево“*** продължава от 2018 г.

Физическото изпълнение на обекта приключи през март 2021 г., а на 17.06.2021 г. в ДФЗ е внесена заявка за окончателно плащане на действително извършените инвестиции по проекта. С Решение № 24/07/2/0/00045/3/01/03/01 от 20.08.2021г. Държавен фонд „Земеделие“ – РА, одобрява Заявката за окончателно плащане и са извършени разплащанията към фирмите изпълнители.

**Дейността е изпълнена.**

***• Проект „Основен ремонт и оборудване на Второ основно училище „Св. Паисий Хилендарски“, гр. Раднево“.***

Изпълнението на дейностите по проект ***„Основен ремонт и оборудване на Второ основно училище „Св. Паисий Хилендарски“, гр. Раднево“*** продължава от 2020 г. Строително-монтажните работи са разделени на два подобекта, финансирането на които е осигурено от два различни източника - Държавен фонд „Земеделие“, Министерството на образованието и науката.

Реалното изпълнение на дейностите по договора с избрания изпълнител стартира на 21.06.2021 г. с провеждането на официална церемония „Първа копка“ в двора на Второ основно училище „Св. Паисий Хилендарски“, гр. Раднево. В рамките на проекта са извършени ремонтни дейности на основна сграда, физкултурен салон и пристройка към училището, както и доставка и монтажа на прилежащо оборудване и обзавеждане на помещението за хранене. Строително-монтажните работи приключиха в края на годината. Предстои отчитане на проекта пред Държавен фонд „Земеделие“.

**Дейността е в процес на изпълнение.**

**2. Управление изпълнението и отчитане на проект "Ремонт на сградата на Общински център за култура "Нончо Воденичаров", гр. Раднево, Етап 1 - Ремонт на отоплителна инсталация", към Проект "Красива България" на МТСП, Мярка М01 "Подобряване на обществената среда в населените места".**

Дейността не е изпълнена.

Проектното предложение е изготвено и подадено в срок, но не е одобрено.

**3. Подготовка, кандидатстване и изпълнение на проекти по Националната кампания „Чиста околна среда - 2021“ към ПУДООС, МОСВ.**

Дейността е изпълнена частично.

През месец януари към ПУДООС и МОСВ са внесени шест проектни предложения, но никое от тях не е сред одобрените в тазгодишната кампания.

**ЦЕЛ 16**

**Недопускане на просрочени задължения. Размерът на задълженията за разходи и поетите ангажименти за разходи в края на годината да е в рамките на допустимите проценти, съгласно Закона за публичните финанси.**

**1.Преглед на поетите ангажименти.**

Към 31.12.2021г. няма просрочени задължения. Процента на размера на задълженията за разходи и поетите ангажименти за разходи в края на годината е в рамките на допустимите проценти, съгласно Закона за публичните финанси.

**2.Своевременно публикуване на заявки и искания в системата за предварителен контрол, своевременно одобряване и разплащане.**

Заявките се публикуват, одобряват и разплащат.

**ЦЕЛ 17**

**Наблюдение и актуализация на правила и процедури в СФУК.**

**1.Периодичен преглед на действащи вътрешни правила от СФУН и при необходимост се актуализират.**

Дирекцията работи с 18 вътрешни правила към 30.06.2021г.

Към 31.12.2021г. са актуализирани 7 броя вътрешни правила.